A videó történetének koncepciója Tarsemtől származott, aki megosztotta Gagával a több mint 25 éves ötletet, mivel „élettörténete annyira megszólította.” Egyszer fontolóra vette a videó ötletének felhasználását a brit Massive Attack számára, de ez szervezésbeli ütközések miatt nem valósult meg. A videóról beszélve Gaga azt mondta, hogy „igazán úgy érezte a forgatás alatt, hogy él, talán jobban, mint a "Chromatica" készítésének bármely más pontján.” Azt is hozzátette, hogy a forgatás megkövetelte, hogy „újra nézze meg azt a sötét lyukat, amelyben volt amikor megírta”, bár „nem csúszott vissza bele; megrázta magát és visszament dolgozni.” Gaga később a következőket tette közzé Instagramján:„Ez a kisfilm nagyon személyes számomra, tapasztalataim a mentális egészségről, valamint arról, hogy a valóság és az álmok hogyan kapcsolódhatnak egymáshoz, hogy hősök alakuljanak bennünk és körülöttünk. [...] Valami, ami valaha a mindennapi életem volt, most egy film, egy igaz történet, amely ma már a múlt és nem a jelen. Ez a fájdalom költészete.”A videó bemutatója 2020. szeptember 18-án volt a YouTube-on nyugati-parti idő szerint reggel 09ː00-kor. Tarsem elárulta, hogy az eredeti tervek szerint korábban jelent volna meg a kisfilm, de későbbre halasztották, mert „túl közel lett volna a szeptember 11-i terrortámadások évfordulójához.” A "911" mellett felcsendül a "Chromatica II" című zenei átvezető is, illetve a videó végén a "Chromatica III" hallható, amely a "Sine from Above" című dal előfutára.